Զալցբուրգի օդանավակայան

Վ.Ա.Մոցարտի անվան Զալցբուրգի օդանավակայան կամ հակիրճ Զալցբուրգի օդանավակայան (գերմ.՝ Salzburg Airport W. A. Mozart) (IATA: SZG, ICAO: LOWS), օդանավակայան Ավստրիայի Զալցբուրգ քաղաքում։ Հանդիսանում է երկրի չափսերով երկրորդ օդանավակայանը։ Զալցբուրգի օդանավակայանը իրենից ներկայացնում է ժամանակակից օդային հաղորդակցության կարևոր օբյեկտ, որը զգալի դերակատարություն ունի շրջանի զբոսաշրջային ոլորտում և ընդհանուր տնտեսությունում։ Օդանավակայանը կրում է Զալցբուրգում ծնված աշխարհահռչակ կոմպոզիտոր Վոլֆգանգ Ամադեուս Մոցարտի անունը և գտնվում է Զալցբուրգ քաղաքի կենտրոնից 4 կմ և ավստրո-գերմանական սահմանից 2 կմ հեռավորության վրա։ Օդանավակայանը հանդիսանում է օդային դարպաս դեպի Ավստրիայի բազմաթիվ լեռնադահուկային հանգստավայրեր, այդ թվում՝ Սկի-Ամադե շրջանում, որը համարվում է Եվրոպայի խոշորագույն լեռնադահուկային հանգստավայրերի ցանց։ Օդանավակայանի 75 % բաժնեմասը պատկանում է Զալցբուրգ շրջանի իշխանություններին, իսկ 25 %-ը՝ Զալցբուրգ քաղաքի քաղաքային իշխանություններին։ 2001 թվականին օդանավակայանը գնահատվել է 22.000.000 €: Զալցբուրգ քաղաքի թիվ 2 տրոլեյբուսային գիծը օդանավակայանը կապում է Զալցբուրգի հասարակական տրանսպորտային ցանցին։ Օդանավակայանից մինչև հին քաղաք տրոլեբուսը հասնում է 30 րոպեում և մեկնում է յուրաքանչյուր 10 րոպեն մեկ։ Պատմություն 1910 թվականին Զալցբուրգ-Օիհեն ճանապարհին առաջին անգամ վայրէջք է կատարում օդանավ։ 1926 թվականին Lufthansa ավիաընկերության ինքնաթիռը առաջին անգամ կատարում է չվերթ Մյունխեն - Զալցբուրգ - Բադ Ռայխենհալ օդային երթուղով։ 1927 թվականին ÖLAG-ը (Austrian Aviation AG) բացում է Վիենա-Զալցբուրգ-Ինսբրուք չվերթը։ 1938 թվականին Lufthansa ավիաընկերության ինքնաթիռը, որը SABENA-ի հետ համատեղ կատարում էր Լոնդոն-Բրյուսել-Մայնի Ֆրանկֆուրտ-Մյունխեն-Վիեննա չվերթը, Զալցբուրգում կատարում է հարկադիր վայրէջք։ 1939 թվականին բացվում են Բեռլին-Պրահա-Զալցբուրգ-Վենեցիա և Մյունխեն-Զալցբուրգ-Կլագենֆուրտ-Լյուբլյանա-Ռիեկա ուղղություններով չվերթները։ Պատերազմական տարիներ 1939 թվականի սեպտեմբերի 1-ին Զալցբուրգի օդանավակայանը գրավվում է և 1943 թվականին օդանավակայանի ղեկավարումը անցնում է «Luftgaukommando VII»-ին։ 1944 թվականի աշնանը այստեղ է կայանում նոր ստեղծված Me-262 կործանիչը։ 1944 թվականի հոկտեմբերի 16-ին ԱՄՆ ռազմաօդային ուժերի կողմից Զալցբուրգ քաղաքի առաջին և հետագա ևս 15 ռմբակոծումներից հետո օդանավակայանը չի վնասվում։ Պատերազմից հետո Զալցբուրգի օդանավակայանը դարձավ ավստրիական առաջին օդանավակայանը, որը վերսկսեց կանոնավոր օդային հաողրդակցությունը։ 1958 թվականի օգոստոսի 1-ին 15-ամսյա շինարարությունից հետո շահագործման հանձնվեց հրամանատարական վերահսկողական աշտարակը։ 1966 թվականին բացվեց տերմինալի նոր շենքը։ 1978 թվականին օդանավակայանում առաջին անգամ վայրէջք կատարեց DC-10 ինքնաթիռը։ 1984 թվականին առաջին անգամ օդանավակայանում վայրէջք կատարեցին նորվեգական Braathens ավիաընկերության Բոինգ 767 և Air France ավիաընկերության Կոնկորդ ինքնաթիռները։ 2000 թվականին Զալցբուրգի օդանավակայանը մեկ տարվա ընթացքում ունեցել է 1.265.000 ուղևոր։ 2001 թվականին օդանավակայանը ընդունեց Ryanair ընկերության առաջին չվերթը դեպի Ավստրիա։ Այն առաջին դեպքն էր, երբ ավստրիական օդանավակայանը օգտագործվում է բյուջետային ավիաընկերության կողմից։ 2001 թվականին այն սպասարկել է մոտ 100.000 ուղևոր։ 2005 թվականին Aer Lingus ավիաընկերությունը սկսում է իրականացնել ձմեռային չվերթներ Դուբլինից։ 2005 թվականին օդանավակայանի ուղևորափոխադրումները կազմել են 1.7 միլիոն ուղևոր, ինչը 2004 թվականի համեմատ աճել է 19,2 %-ով։ 2006 թվականին Ryanair ավիաընկերությունը սկսում է իրականացնել չվերթներ Դուբլին և Բրյուսել՝ հայտարարելով, որ բացում է դեպի Հռոմ և Ստամբուլ չվերթներ։ Սակայն 2007 թվականին Ryanair-ը դադարեցնում է չվերթները դեպի Բրյուսել։ Զարգացում Բացվել է օդանավակայանի նոր տերմինալը (Տերմինալ 2), որը պետք է ընդունի ձմեռային չարտերային չվերթները։ Այն գործում է միայն շաբաթ օրերին։ Ներդրվել է բեռների ընդունման և ստուգման նոր համակարգ:Զարգացման հիմնական ուղղությունը հանդիսանում է ենթակառուցվածքների կատարելագործումը՝ ներառյալ ավտոկայանատեղիի ընդլայնումը, որը արդեն կարող է տեղավորել1900 ավտոմեքենա։ Ավիաընկերություններ և ուղղություններ Զալցբուրգի օդանավակայանը յուրաքանչյուր օր իրականացնում է բազմաթիվ չվերթներ դեպի Եվրոպայի տարբեր քաղաքներ։ Ավստրիական ավիաուղիներ Austrian Arrows օպերատոր (Դյուսելդորֆ, Ֆրանկֆուրտ, Լինց, Վիեննա) Austrojet (Բանյա Լուկա, Շտուտգարտ, Տիվատ) Բրիտանական Ավիաուղիներ (Գեթվիք օդանավակայան) Cirrus Airlines (Ցյուրիխ) Niki (Գերակլիոն, Հուրգադա, Իբիցա, Կոս, Լամեցիա Տերմե, Լաս Պալմաս դե Գրան Կանարիա, Պալմա դե Մալյորկա, Ռոդի, Սալոնիկ) Ryanair (Դուբլին, Ստանսթեդ օդանավակայան) Thomsonfly (Մանչեստր) TUIfly (Բեռլին Տեգել օդանավակայան, Քյոլն/Բոն օդանավակայան, Համբուրգ, Հաննովեր) S7 Airlines (Դոմոդեդովո օդանավակայան, սեզոնային) Չարտերային ավիաընկերություններ Aegean Airlines Air Europa Ավստրիական ավիաուղիներ, օպերատոր՝ Austrian Arrows bmi Bulgarian Air Charter Eurocypria Airlines First Choice Airways Futura International Airways Karthago Airlines Koral Blue Airlines Niki Nouvelair Պեգասուս ավիաուղիներ SunExpress Thomsonfly Tunisair Աերոֆլոտ Vim Airlines Վիճակագրություն Ծանոթագրություններ Արտաքին հղումներ Զալցբուրգի օդանավակայանի պաշտոնական կայք:(անգլ.) Զալցբուրգ օդանավակայանի մասին տեղեկատվություն:(անգլ.)